Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: A jogalkotásról szóló 1987. évi XI. törvény 55. §-ában
Paragraph Index: 574

c) az összekapcsolási piacon jelentõs piaci erõvel rendelkezõ szolgáltató a távbeszélõ szolgáltatótól a távközlõ hálózatok összekapcsolására vonatkozó szerzõdések alapján kért ellenérték kialakításakor [az a)—c) pontban foglaltak a továbbiakban együtt: távközlési szolgáltató]. 1.2. Az 1.1. pontban meghatározott szabályozás alá esõ távközlési szolgáltatóknak a 2002. január 1. és 2002. december 31. közötti idõszakban lehetõségük van arra, hogy a fent megjelölt szolgáltatásokra vonatkozó költségszámítási modell(ek) kialakítása során a teljesen felosztott költségek szerinti költségszámítási módszert alkalmazzák. 1.3. Jelen Irányelv célja, hogy az érintett távközlési szolgáltatók számára iránymutatásul szolgáljon saját költség és ráfordítás elkülönítési módszertanuk kialakításához. A költség és ráfordítás elkülönítés alapkoncepciója 2.1. A teljesen felosztott költségek elkülönítési módszere a távközlési szolgáltatók számviteli nyilvántartásaiban (könyvelésében) szereplõ, ténylegesen lekönyvelt költségeken és ráfordításokon (a továbbiakban: felosztandó tételek) alapul. Ennek megfelelõen a költségszámítás legkésõbb a referenciaajánlat, illetõleg a Hkt. 42. § (2) bekezdése szerinti ellenérték jóváhagyására irányuló eljárás megindításáig felmerült költségek és ráfordítások tevékenység alapon történõ meghatározására vonatkozik. 2.2. A költségfelosztás alapját a távközlési szolgáltatók szokásos mûködése érdekében felmerült költségek és ráfordítások alkotják. 2.3. A költségek és ráfordítások felosztásának elsõdleges célja a távközlési szolgáltató által nyújtott, költségalapú árképzés alá tartozó szolgáltatások egységköltségének elõállítása. Amennyiben egy adott szolgáltatás esetében a távközlési szolgáltató az egységköltség elõállítását a teljesen felosztott költségek szerinti költségszámítási módszere szerint végzi, akkor a távközlési szolgáltató által kialakított részletes költségszámítási módszertannak összhangban kell lennie ezen Irányelvben foglaltakkal. 2.4. A költségfelosztás alapját a tevékenység alapú költségszámítás (Activity Based Costing) képezi. A költségfelosztást az alábbi — egymást követõ — lépések szerint kell megvalósítani: (i) Azon szolgáltatások meghatározása, amelyekre vonatkozóan a távközlési szolgáltatónak költségalapú árképzési kötelezettsége van; (ii) A meghatározott szolgáltatások nyújtásához kapcsolódó, a vállalaton belül ténylegesen végzett tevékenységek meghatározása; (iii) Költségkategóriák elõállítása a távközlési szolgáltatók költség struktúrája alapján; (iv) A távközlési szolgáltatók ténylegesen felmerült költségeinek tevékenységekhez rendelése költségmeghatározó tényezõk alapján; (v) A tõkeköltség hozzárendelése a hálózati elemek értékcsökkenéséhez; 2002/2. szám (vi) A tevékenységekre allokált költségek felosztása a szolgáltatásokra, tevékenységmeghatározó tényezõk alkalmazásával; (vii) A költségszámítás által érintett szolgáltatások egységköltségeinek meghatározása. 2.5. A költségfelosztás lépéseinek egymáshoz való viszonyát az 1. ábra szemlélteti:

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes